“Золотистым звоном наше прошлое покатилось вдаль от школьных стен, и рассвет уже встречая взрослыми, по-другому ждали перемен…” — гэтыя радкі з песні “А мы любили” ў выкананні гурта “Hi-fi” нібыта сімвалізуюць час, які быў у жыцці амаль кожнага з нас — развітання са школай. Усе мы пакідалі школьны двор пад гукі нестарэючага вальса, пад купалам пажаданняў ад бацькоў і настаўнікаў паспяховага паступлення і выбару прафесіі, таму выпускны вечар на ўсё жыццё пакідае ў сэрцы прыемна-пяшчотныя, з кропелькай журботы пачуцці.